b'\n_START_ARTICLE_\nFrancis Poulenc\n_START_SECTION_\n\xc5\xbdivljenje\n_START_PARAGRAPH_\nNjegova mati je bila ljubiteljska pianistka, nau\xc4\x8dila ga je igranja na instrument in glasba je postala del dru\xc5\xbeinskega \xc5\xbeivljenja - klavirske skladbe prevladujejo v Poulencovem zgodnej\xc5\xa1em opusu. Sicer se v njegovih skladbah ka\xc5\xbee vpliv Mozarta in Saint-Sa\xc3\xabnsa, katerih melodiko skladatelj pogosto citira._NEWLINE_Kasneje v \xc5\xbeivljenju ga je izguba tesnih prijateljev privedla do odlo\xc4\x8ditve, da se poda na romanje k Temni Mariji v Rocamadour, kjer je ponovno odkril svojo katoli\xc5\xa1ko vero. Skladbe iz tega obdobja so resnej\xc5\xa1e in bolj poglobljene, najbolj zna\xc4\x8dilna predstavnica je njegova opera Pogovori karmeli\xc4\x8dank._NEWLINE_Kot najmlaj\xc5\xa1i skladatelj skupine Les Six, v kateri so poleg njega sodelovali mladi skladatelji Milhaud, Auric, Durey, Honegger in Tailleferre, je bil tudi povezan z Erikom Satiejem in Jeanom Cocteaujem. Poulenc se je zanimal tudi za dadaisti\xc4\x8dno gibanje._NEWLINE_Umrl je za sr\xc4\x8dnim infarktom leta 1963.'